CELEX: 32016D2233
Language: hr
Date: 2016-12-06 00:00:00
Title: Odluka Vijeća (ZVSP) 2016/2233 od 6. prosinca 2016. o stavljanju izvan snage Zajedničkog stajališta 96/697/ZVSP o Kubi

13.12.2016   
            
            
               HR
            
            
               Službeni list Europske unije
            
            
               LI 337/41
            
         ODLUKA VIJEĆA (ZVSP) 2016/2233
   od 6. prosinca 2016.
   o stavljanju izvan snage Zajedničkog stajališta 96/697/ZVSP o Kubi
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 2. prosinca 1996. donijelo Zajedničko stajalište 96/697/ZVSP (1) kojim se definiraju stajalište i ciljevi Unije u njezinim odnosima s Kubom.
            
         
               (2)
            
            
               Zajedničkim stajalištem 96/697/ZVSP predviđena je mogućnost pregovora o sporazumu o suradnji s Kubom.
            
         
               (3)
            
            
               Vijeće i predstavnici vlada država članica, koji su se sastali unutar Vijeća, 10. veljače 2014. ovlastili su Komisiju za otvaranje pregovora s Republikom Kubom o sporazumu o političkom dijalogu i suradnji.
            
         
               (4)
            
            
               Pregovori su uspješno završeni parafiranjem, 11. ožujka 2016., Sporazuma o političkom dijalogu i suradnji između Europske unije i njezinih država članica, s jedne strane i Republike Kube, s druge strane („Sporazum”).
            
         
               (5)
            
            
               Sporazum će predstavljati novi pravni okvir za odnose između njegovih stranaka.
            
         
               (6)
            
            
               Zajedničko stajalište 96/697/ZVSP trebalo bi stoga staviti izvan snage,
            
         DONIJELO JE OVU ODLUKU:
   Članak 1.
   Zajedničko stajalište 96/697/ZVSP stavlja se izvan snage.
   Članak 2.
   Ova Odluka stupa na snagu 12. prosinca 2016.
   
      Sastavljeno u Bruxellesu 6. prosinca 2016.
      
         
            Za Vijeće
         
         
            Predsjednik
         
         P. KAŽIMÍR
      
   
   
      (1)  Zajedničko stajalište 96/697/ZVSP od 2. prosinca 1996. koje je definiralo Vijeće na temelju članka J.2 Ugovora o Europskoj uniji o Kubi (SL L 322, 12.12.1996., str. 1.).